📍ตลาดหุ้นไทย📍
รอบด้านตลาดหุ้น: โหลดหุ้นเรียบร้อย เหลือแค่รอขึ้น! 
ตลาดหุ้นไทย: แรงขายหุ้นขนาดกลางและเล็กรุนแรง มาจากความกลัวเรื่องการนำหุ้นไปวางเป็นหลักประกัน แล้วอาจเกิดเหตุการณ์บังคับขาย สัปดาห์นี้แนะติดตามงานเสวนาของอดีตนายกทักษิณกับการลงทุนหุ้นไทย หุ้นกลุ่มเด่นคาด ธนาคาร โรงพยาบาล และกลุ่มสินค้าโภคภัณฑ์ กลุ่มด้อยคาด หุ้นเทคโนโลยี

📍ตลาดหุ้นสหรัฐฯ📍
3 ดัชนีหลักสหรัฐฯ ปรับลงในคืนวันศุกร์ราว 1.6% หลังตัวเลขจ้างงานนอกภาคเกษตรเพิ่มขึ้น 256,000 ตำแหน่งในเดือน ธ.ค. 67 สูงกว่าตลาดคาดที่ 154,000 ตำแหน่ง ส่งผลให้ Bond Yield 10 ปี พุ่งขึ้นแตะระดับ 4.7% หลังตลาดเริ่มกังวลว่าตัวเลขแรงงานที่แข็งแกร่งเช่นนี้จะเป็นอุปสรรคต่อการปรับลงของเงินเฟ้อ ซึ่งอาจทำให้ Fed ไม่จำเป็นต้องเรีบลดดอกเบี้ยต่อ ขณะที่ปัจจุบันตลาดให้น้ำหนัก 93.6% ที่ Fed จะคงดอกเบี้ยในเดือน ม.ค. 68 นี้

📍ตลาดหุ้นฮ่องกง📍
เมื่อวันศุกร์ที่ผ่านมาดัชนี Hang Seng ปรับลง 0.9% โดย Haidilao (ลบ 4.4% Ping An (ลบ 4.2% และ Meituan (ลบ 3% กดดันต่อเนื่องจากวันพฤหัสบดี ที่จีนเผยดัชนี CPI เดือน ธ.ค. 67 อยู่ที่ 0.1%YoY ลดลงจากเดือน พ.ย. 67 ที่ 0.2%YoY สร้างความกังวลต่อภาวะเงินฝืด

📍 ตลาดหุ้นเวียดนาม📍
ตลาดหุ้นเวียดนามปรับลง 1.2% เมื่อวันศุกร์ที่ผ่านมา แม้ค่าเงิน USD/VND เริ่มชะลอลง แต่ Sentiment ตลาดยังคงเปราะบาง ด้านหุ้น PetroVietnam Power (ลบ 0.4% หลังเผยงบปี 67 เบื่องต้น โดยรายได้จากการขายไฟฟ้าเพิ่มขึ้น 7%YoY แตะ VND30.2tn ด้านกำไรก่อนหักภาษีโต 1%YoY แตะ VND1.5tn 

ที่มา : BLS Research, Aspen, BLS Global Investing, Bloomberg, CNBC, Reuters, Yahoo Finance, aastocks, Dragon Capital, HSC, SCMP